Einstaklingsmiðun felur í sér að skólinn kemur til móts við barnið á forsendum þess sjálfs en ekki skólans , hóps eða námsefnisins . Farið er eftir námsmarkmiðum Aðalnámskrár Grunnskóla 2011 og Árnesþings 2017 , en ávallt er miðað við hvar einstaklingurinn er staddur hverju sinni , á réttu róli miðað við viðmiðin , á undan eða eftir áætlun . Kerhólsskóli vinnur mikið með félagsleg markmið einstaklings og eru fyrstu samtöl á haustin einungis út frá þeim . Náms - og félagmarkiðin eru endurskoðuð svo oft sem þurfa þykir yfir veturinn og skulu vera virkt vinnuplagg nemanda og kennara . Í virku símati eru umsagnir áberandi auk þess sem leiðsagnarmat fær meira vægi , en í því geta nemendur verið virkir þátttakendur , metið sjálfir vinnu sína en fá einnig leiðbeinandi umsagnir sem styðja þá í náminu og nýtast þeim á ferð þeirra eftir menntaveginum sem öflugt veganesti . Þar sem kennslan og þar með námsmatið er einstaklingsmiðað er samanburður á milli nemenda ómögulegur en samræmd próf Menntamálastofnunnar skila okkur upplýsingum um stöðu nemandans í samanburði við jafnaldra .